Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: jegyzőkönyv kihirdetéséről szóló 1993. évi XXXI. törvény megfogalmaz. Mindezekkel összefüggésben a jogállamiság és
Paragraph Index: 274

(5) bekezdésében biztosított jogorvoslathoz való joggal összefüggésben visszásságot okoz, ha a hatóság nem tesz eleget törvényi kötelezettségének, mert a kérelemre nem határozattal válaszol és a polgármester határozata elleni fellebbezést az önkormányzat népjóléti bizottsága bírálja el. Teljes szöveg: 3.10. alfejezetben. OBH 10412/1997. I. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint a jogbiztonság szerves részének tekinthető tisztességes eljáráshoz való joggal összefüggésben okoz visszásságot a hatóság azzal, hogy a panaszos kérelmét csak részben bírálja el. II. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az 57. § (5) bekezdésében foglalt jogorvoslati joggal összefüggésben okoz visszásságot a II. fokú hatóság, ha a fellebbezést 2 év alatt nem bírálja el. Teljes szöveg: 3.9. alfejezetben. OBH 10627/1997. Az Alkotmány 70/E. §-ában megfogalmazott szociális biztonsághoz való joggal, az Alkotmány 57. § (5) bekezdésében biztosított jogorvoslathoz való joggal és az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha az államigazgatási szerv a szociális ellátás iránti kérelemre nem válaszol, illetve határozathozatal helyett szóban tájékoztatja az ügyfelet és ennek következtében a jogosult jogorvoslati jogával és bírósági felülvizsgálati lehetőségével nem élhet, továbbá nem részesülhet az esetleg őt megillető támogatásban. Teljes szöveg: 3.10. alfejezetben. OBH 10730/1997. Az Alkotmány 70/E. §-ában megfogalmazott szociális biztonsághoz való joggal és az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha az ügyfél részére — az ügyintéző mulasztása miatt — fél hónappal később állapítják meg a rendszeres gyermekvédelmi támogatást, és az első hónapban ennek megfelelően nem fizetik ki a támogatás teljes összegét. Teljes szöveg: 3.14. alfejezetben. 2000/88/II. szám OBH 10804/1997. Az Alkotmány 2. § (1) bekezdésében deklarált, a jogállamiságból eredő jogbiztonsággal, valamint az ugyanezen alkotmányos alapelvből fakadó tisztességes eljáráshoz való joggal összefüggésben visszásságot okoz, ha az önkormányzat képviselő-testülete hatósági jogkörébe utalt egyszeri fűtéskorszerűsítési támogatás elosztásának elveit, továbbá saját eljárását nem szabályozza, nem hozza nyilvánosságra a támogatás igénybevételének végső határidejét. A panaszos beadványában azt sérelmezte, hogy fia fűtéskorszerűsítési támogatási kérelmét a csanádapácai önkormányzat elutasította. Az állampolgári jogok országgyűlési biztosa megállapította, hogy az önkormányzat azért utasította el a panaszos fiának kérelmét, mert a fűtéskorszerűsítés elvégzését igazoló számlák benyújtásának idejére a támogatási keretösszeg elfogyott. A kérelmezőt szociális támogatásban pedig vagyoni viszonyaira tekintettel nem részesítette. Az országgyűlési biztos megállapította, hogy a támogatást igénybe venni kívánók részére az önkormányzat nem adott megfelelő tájékoztatást, sem a támogatás benyújtásának, odaítélésének feltételeiről, határidejéről, sem a kérelmek elbírálásának eljárási rendjéről és határidejéről. Mulasztásával az önkormányzat a jogbiztonsággal és a tisztességes eljáráshoz fűződő jogelvvel kapcsolatosan visszásságot okozott. A hozzájárulás elmaradása az érintett tulajdonjogával kapcsolatban is visszásságot okozott, hiszen a kérelmező abban a hitben vállalta a korszerűsítési munkálatokat (annak költségét), hogy abból bizonyos összeg visszatérül részére a miniszteri együttes rendelet alapján. Ezt a visszásságot azonban, figyelemmel arra, hogy a rendelet egyszeri támogatási módot határozott meg, a vizsgálat idején már nem lehetett orvosolni, ezért a konkrét ügyben ajánlást nem tett az országgyűlési biztos. Az országgyűlési biztos az önkormányzat mulasztásában megnyilvánuló alkotmányos joggal összefüggő visszásság jövőbeni elkerülése érdekében ajánlásában felhívta Csanádapáca Község Önkormányzata polgármesterét, hogy hasonló központi támogatás esetén helyi szinten teremtse meg a jogszerű elosztási feltételeket és arról megfelelően tájékoztassa a lakosságot. A megszólítottak arról tájékoztatták az országgyűlési biztost, hogy egyet értve a jelentésben foglaltakkal, a jövőben az ajánlásban foglaltak szerint járnak el a hasonló esetekben. OBH 123/1998. Az Alkotmány 70/A. §-a szerinti jogegyenlőség elvével és a 2. § (1) bekezdésében deklarált jogállamiságból eredő jogbiztonsági követelménnyel összefüggésben visszás, ha a katonai felsőoktatási intézmények ösztöndíjas hallgatói katonai igazolvány hiányában a katonai kiképzések és a szakmai gyakorlatok időtartama alatt nem vehetik igénybe a sorkatonákat megillető utazási kedvezményeket. A panaszos beadványában azt kifogásolta, hogy a katonai felsőoktatási intézmények ösztöndíjas (katonai állományban levő) hallgatóitól 1997 őszén az intézmények bevonták a katonai igazolványukat, aminek következtében az érintettek tényleges katonai mivoltukat nem tudják igazolni, és nem élhetnek az ebből eredő jogokkal és kedvezményekkel. Az ügy vizsgálatát az állampolgári jogok országgyűlési biztosa általános helyettese hivatalból kiterjesztette arra a hallgatói körre is, akiket el sem láttak katonai igazolvánnyal. A Honvédelmi Minisztérium (HM) közigazgatási államtitkára kérdésre válaszolva közölte, hogy a bevont igazolványokat tulajdonosaiknak csak a katonai felsőoktatási intézmények vezetőinek, oktatóinak és hallgatóinak jogállásáról

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes